
ΤΕΥΧΟΣ ΔΕΥΤΕΡΟ 


Αρ 


. Φύλλου 4700 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβολή γνωστικού αντικειμένου Καθηγητή 
του Εθνικού και Καποδιστριακού Πανεπιστημίου 
Αθηνών. 

2 Τροποποίηση και συμπλήρωση της αριθ. Δ.ΟΡΓ.Α 
1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρχής 
Δημοσίων Εσόδων (Α.Α.Δ.Ε.), ως προς την σύ¬ 
σταση Τμήματος στην Επιχειρησιακή Μονάδα 
Είσπραξης της Γενικής Διεύθυνσης Φορολογικής 
Διοίκησης, τον ανακαθορισμό καθ' ύλην αρμοδιο¬ 
τήτων τωνΤμημάτων της Διεύθυνσης Εισπράξεων 
της ίδιας Γενικής Διεύθυνσης, την μετατροπή του 
Αυτοτελούς Γραφείου της Χημικής (Χ.Υ.) Υπηρε¬ 
σίας Πειραιά της Γενικής Διεύθυνσης Γενικού Χη¬ 
μείου του κράτους σε γραφείο και υπαγωγή του 
σε τμήμα της ίδιας υπηρεσίας και την παροχή της 
δυνατότητας άσκησης ορισμένων αρμοδιοτήτων 
ορισμένων Χημικών Υπηρεσιών από υφιστάμενες 
οργανικές μονάδες τους, πέραν των ορίων της 
χωρικής τους αρμοδιότητας, εντός της χωρικής 
αρμοδιότητας της οικείας Χημικής Υπηρεσίας». 

3 Καθορισμός διαδικασίας και στοιχείων: α) για την 
εκτίμηση της πραγματικής κατάστασης των με¬ 
ταχειρισμένων επιβατικών αυτοκινήτων, για τον 
προσδιορισμό της φορολογητέας αξίας, για την 
επιβολή του τέλους ταξινόμησης των επιβατι¬ 
κών αυτοκινήτων της παραγράφου 5 του άρθρου 
126 του ν. 2960/2001 από τις επιτροπές εμπειρο¬ 
γνωμόνων της ίδιας παραγράφου και β) για τον 
υπολογισμό του ιστορικού τέλους ταξινόμησης, 
σύμφωνα με τις διατάξεις της παραγράφου 7 του 
άρθρου 121 του ιδίου νόμου, όπως ισχύει. 


ΑΠΟΦΑΣΕΙΣ 

Αριθμ. Φ. 146/221/226 275/Ζ2 (1) 

Μεταβολή γνωστικού αντικειμένου Καθηγητή 
του Εθνικού και Καποδιστριακού Πανεπιστη¬ 
μίου Αθηνών. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. της περιπτ. γ'της παρ. 2 του άρθρου 21 του ν. 4485/ 
2017 «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις» 
(ΦΕΚ 114 Α'), 

β. του άρθρου 79 του ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

γ. του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/2014 «Οργανισμός Υπουργείου Παιδεί¬ 
ας και θρησκευμάτων» (ΦΕΚ 181 Α'), όπως ισχύει, 

ε. του π.δ. 70/2015 «Ανασύσταση των Υπουργείων ... 
Ανάπτυξης και Τουρισμού» (ΦΕΚ 114 Α'), 

στ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». 

2. Την αριθμ. 2587/4.8.2014 πράξη του Πρύτανη του 
Εθνικού και Καποδιστριακού Πανεπιστημίου Αθηνών, 
(ΦΕΚ Γ' 1111/20.8.2014) για τον διορισμό του Γεώργιου 
Στέργιου στη βαθμίδα του Καθηγητή πρώτης βαθμίδας 
με γνωστικό αντικείμενο «Παθολογία-Υπέρταση». 

3. Την από 7.9.2017 αίτηση του Καθηγητή Γεώργιου 
Στέργιου για τη μεταβολή του γνωστικού του αντικει¬ 
μένου. 

4. Την από 26.9.17 απόφαση της 1ης συνεδρίασης 
(επαναληπτικής) της Γενικής Συνέλευσης του Τμήματος 

Ιατρικής της Σχολής Επιστημών Υγείας του Εθνικού και 
Καποδιστριακού Πανεπιστημίου Αθηνών, η οποία εγκρί¬ 
νει τη μεταβολή του γνωστικού αντικειμένου του ως άνω 
Καθηγητή καθώς και τη σύμφωνη γνώμη τουΤομέα Πα¬ 
θολογίας (αριθ. πρωτ. 240/22.9.2017). 

5. Τοαριθ.πρωτ. 1718009691/23.11.2017 έγγραφο της 
Πρυτανείας του Εθνικού και Καποδιστριακού Πανεπι¬ 
στημίου Αθηνών που αφορά στη μεταβολή γνωστικού 
αντικειμένου του Καθηγητή Γεώργιου Στέργιου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Γεώργιου Στέργιου του Σάββα, Καθηγητή πρώτης 
βαθμίδας,τουΤμήματος Ιατρικής της Σχολής Επιστημών 
Υγείας του Εθνικού και Καποδιστριακού Πανεπιστημίου 
Αθηνών, από «Παθολογία-Υπέρταση» σε «Παθολογία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Δ.ΟΡΓ.Α. 11921 87 ΕΞ 2017 (2) 

Τροποποίηση και συμπλήρωση της αριθ. Δ.ΟΡΓ.Α 
1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρ¬ 
χής Δημοσίων Εσόδων (Α.Α.Δ.Ε.), ως προς την 
σύσταση Τμήματος στην Επιχειρησιακή Μονά¬ 
δα Είσπραξης της Γενικής Διεύθυνσης Φορολο¬ 
γικής Διοίκησης, τον ανακαθορισμό καθ' ύλην 
αρμοδιοτήτων τωνΤμημάτων της Διεύθυνσης Ει¬ 
σπράξεων της ίδιας Γενικής Διεύθυνσης, την με¬ 
τατροπή του Αυτοτελούς Γραφείου της Χημικής 
(Χ.Υ.) Υπηρεσίας Πειραιά της Γενικής Διεύθυνσης 
Γενικού Χημείου του κράτους σε γραφείο και υπα¬ 
γωγή του σε τμήμα της ίδιας υπηρεσίας και την 
παροχή της δυνατότητας άσκησης ορισμένων 
αρμοδιοτήτων ορισμένων Χημικών Υπηρεσιών 
από υφιστάμενες οργανικές μονάδες τους, πέ¬ 
ραν των ορίων της χωρικής τους αρμοδιότητας, 
εντός της χωρικής αρμοδιότητας της οικείας Χη¬ 
μικής Υπηρεσίας. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις: 

α) του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α' 94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
περ. αα', ββ' και γγ'της υποπαραγράφου θ'της παρ. 4 του 
άρθρου 14, των άρθρων 2,6,7 και 19 και των παρ. 2 και 
3 του άρθρου 41 αυτού, όπως ισχύουν, 


β) του ν. 4469/2017 (Α'62) «Εξωδικαστικός μηχανισμός 
ρύθμισης οφειλών επιχειρήσεων και άλλες διατάξεις», 
γ) της αριθ. ΠΟΑ. 1105/12-07-2017 (Β' 2426) απόφα¬ 
σης της Υφυπουργού Οικονομικών «Καθορισμός των 
κριτηρίων για τη διαμόρφωση της ψήφου του Δημοσίου 
στο πλαίσιο του εξωδικαστικού μηχανισμού ρύθμισης 
οφειλών επιχειρήσεων, της μεθοδολογίας και των κριτη¬ 
ρίων για τον προσδιορισμό των δόσεων αποπληρωμής 
οφειλών προς το Δημόσιο με σύμβαση αναδιάρθρωσης 
και ειδικότερων θεμάτων για την εφαρμογή των παρα¬ 
γράφων 1 έως 13 του άρθρου 15 του ν. 4469/2017.», 
δ) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σε συνδυασμό με τις παραγρά¬ 
φους 5 και 6 του άρθρου 19 του ν. 4389/2016, 
ε) της αριθ. Δ.ΟΡΓ.Α 1036960 ΕΞ 2017/10-03-2017 
(Β' 968 και 1238) απόφασης του Διοικητή τηςΑνεξάρτη- 
της Αρχής Δημοσίων Εσόδων «Οργανισμός της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.)» και ειδικότερα 
των άρθρων 29, 35 και 55 αυτής. 

2. Την αριθμ. Δ6Α 1015213 ΕΞ 2013/28-1-2013 (Β' 130 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως τρο¬ 
ποποιήθηκε, συμπληρώθηκε και ισχύει, σε συνδυασμό 
με τις διατάξεις της υποπαραγράφου α'της παρ. 3 του 
άρθρου 41 του ν. 4389/2016. 

3. Τα μηνύματα ηλεκτρονικής αλληλογραφίας: 

α) από 12, 15 και 19-12-2017, του Προϊσταμένου της 
Γενικής Διεύθυνσης Φορολογικής Διοίκησης (Γ.Δ.Φ.Δ.), 
β) από 03-11 -2017, του Γραφείου Υποστήριξης του 
Προϊσταμένου της Γενικής Διεύθυνσης Γενικού Χημείου 
του Κράτους (Γ.Δ.Γ.Χ.Κ.), 

γ) από 05 και 19-12-2017, της Προϊσταμένης της Διεύ¬ 
θυνσης Σχεδιασμού και Υποστήριξης Εργαστηρίων της 
Γ.Δ.Γ.Χ.Κ. 

4. Το αριθμ. Δ.Ο.Δ. Α.Α.Δ.Ε. Β162652 ΕΞ 2017/19-12-2017 
έγγραφο της Διεύθυνσης Οικονομικής Διαχείρισης της 
Γενικής Διεύθυνσης Οικονομικών Υπηρεσιών (Γ.Δ.Ο.Υ.) 
της Α.Α.Δ.Ε., σχετικά με το ύψος της δαπάνης που προ- 
καλείται από τις διατάξεις της παρούσας απόφασης. 

5. Το αριθμ. Δ.Π.Δ.Α. Α.Α.Δ.Ε. Α 1188374 ΕΞ 2017/ 
18-12-2017 έγγραφο της Διεύθυνσης Προϋπολογισμού 
και Δημοσιονομικών Αναφορών της Γενικής Διεύθυνσης 
Οικονομικών Υπηρεσιών (Γ.Δ.Ο.Υ.) της Α.Α.Δ.Ε., σύμφωνα 
με το οποίο η δαπάνη, που προκαλείται από τις διατά¬ 
ξεις της παρούσας απόφασης είναι εντός των ανώτατων 
ορίων δαπανών του προϋπολογισμού έτους 2018 του 
Ειδικού Φορέα 23-120 «Ανεξάρτητη Αρχή δημοσίων Εσό¬ 
δων» και του ισχύοντος Μ.Π.Δ.Σ. ετών 2018-2021, καθώς 
και την απόφαση δέσμευσης πίστωσης ΚΑΕ 0215 σε βά¬ 
ρος των πιστώσεων του προϋπολογισμού έτους 2018, 
η οποία θα εκδοθεί μετά από την δημοσίευση σε ΦΕΚ 
του κρατικού προϋπολογισμού οικονομικού έτους 2018. 

6. Την αριθ. 1 της 20-1-2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γε- 

νικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016 και την αριθ. 39/3 
της 30-11-2017 (Υ.Ο.Δ.Δ. 689) απόφαση του Συμβουλίου 
Διοίκησης της Ανεξάρτητης Αρχής Δημοσίων Εσόδων 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

7. Την ανάγκη: α) σύστασης στην Επιχειρησιακή Μο¬ 
νάδα Είσπραξης της Γενικής Διεύθυνσης Φορολογικής 
Διοίκησης (Γ.Δ.Φ.Δ.) της Ανεξάρτητης Αρχής Δημοσίων 
Εσόδων (Α.Α.Δ.Ε.) ενός (1) Τμήματος β) συμπλήρωσης 
και ανακαθορισμού καθ'ύλην αρμοδιοτήτων τωνΤμημά- 
των της Διεύθυνσης Εισπράξεων της Γ.Δ.Φ.Δ., γ) υπαγω¬ 
γής ενός Αυτοτελούς Γραφείου της Χημικής (Χ.Υ.) Υπηρε¬ 
σίας Πειραιά, ως γραφείου σε τμήμα της ίδιας υπηρεσίας 
και δ) παροχής της δυνατότητας άσκησης ορισμένων 
αρμοδιοτήτων από υφιστάμενες οργανικές μονάδες ορι¬ 
σμένων Χημικών Υπηρεσιών, εκτός της χωρικής τους 
αρμοδιότητας, στα όρια της χωρικής αρμοδιότητας της 
οικείας Χημικής Υπηρεσίας, προκειμένου να επιτευχθεί 
η αποτελεσματικότερη λειτουργία αυτών. 

8. Το γεγονός ότι, από τις διατάξεις της παρούσας 
απόφασης, προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), για το έτος 2018 και για κάθε επόμενο έτος, 
ύψους 3.992,28 €, η οποία εγγράφεται στους ΚΑΕ 0215, 
0294,0292 και 0293 του Ειδικού Φορέα 23-180, η οποία 
βρίσκεται εντός των ανώτατων ορίων δαπανών του 
προϋπολογισμού της Α.Α.Δ.Ε., έτους 2018 και του ισχύ- 
οντος Μ.Π.Δ.Σ., αποφασίζουμε: 

Α. Τροποποιούμε και συμπληρώνουμε την αριθ. Δ. 
ΟΡΓ. Α 1036960 ΕΞ 2017/10-03-2017 (Β' 968 και 1238) 
απόφαση, με θέμα «Οργανισμός της Ανεξάρτητης Αρ¬ 
χής Δημοσίων Εσόδων (Α.Α.Δ.Ε.)», όπως τροποποιήθηκε, 
συμπληρώθηκε και ισχύει, ως εξής: 

1 .α) Συμπληρώνουμε και ανακαθορίζουμε αρμοδιότητες 
των Τμημάτων της Διεύθυνσης Εισπράξεων της Γενικής 
Διεύθυνσης Φορολογικής Διοίκησης (Γ.Δ.Φ.Δ.) της Α.Α.Δ.Ε. 

β) Συνιστούμε στην Επιχειρησιακή Μονάδα Είσπραξης 
της Γ.Δ.Φ.Δ. ένα (1) Τμήμα, με τίτλο «Τμήμα Ε' - Υλοποί¬ 
ησης του Εξωδικαστικού Μηχανισμού Ρύθμισης Οφει¬ 
λών», καθορίζουμε τις αρμοδιότητες του και ανακαθο¬ 
ρίζουμε τους επιχειρησιακούς στόχους αυτής. 

γ) Μετατρέπουμε το Αυτοτελές Γραφείο της Χημικής 
(Χ.Υ.) Υπηρεσίας Πειραιά σε γραφείο και το υπαγάγουμε 
στοΤμήμα Γ'- Εποπτείας καιΤελωνειακής Υποστήριξης 
της ίδιας υπηρεσίας, στο οποίο περιέρχονται και οι αρ- 
μοδιότητέςτου. 

δ) Τροποποιούμε και συμπληρώνουμε το άρθρο 55 
αυτής. 

2. Ύστερα από τα παραπάνω, τροποποιούμε τις διατά¬ 
ξεις των άρθρων 29, 35 και 55 αυτής, ως εξής: 

α) Τροποποιούμε και συμπληρώνουμε την παρ. 4 του 
άρθρου 29 «Διεύθυνση Εισπράξεων»: 

αα) συμπληρώνουμε και αντικαθιστούμε την περίπτω¬ 
ση α'της υποπαραγράφου Ε 

«Τμήμα Α'-Εκούσιας Είσπραξης» και προσθέτουμε νέα 
υποπερίπτωση δδ'στην περίπτωση β'αυτής, ως εξής: 


«4.1.(α) Η εισήγηση για την προσαρμογή του θεσμικού 
πλαισίου και για την έκδοση κανονιστικών πράξεων και 
ερμηνευτικών εγκυκλίων σε θέματα εκούσιας είσπρα¬ 
ξης, καθώς και σε θέματα εξωδικαστικού μηχανισμού 
ρύθμισης οφειλών, κατ' εφαρμογή των διατάξεων του 
ν. 4469/2017 (Α'62) “Εξωδικαστικός μηχανισμός ρύθμι¬ 
σης οφειλών επιχειρήσεων και άλλες διατάξεις”». 

«4.1. (β) (δδ) διατάξεων περί εξωδικαστικού μηχανι¬ 
σμού ρύθμισης οφειλών (ν. 4469/2017 - Α'62)». 

ββ) στην περίπτωση α'της υποπαραγράφου II. «Τμήμα 
Β'- Αναγκαστικής Είσπραξης» προσθέτουμε νέα υποπε¬ 
ρίπτωση εε', ως εξής: 

«4.11. (α) (εε) εξωδικαστικού μηχανισμού ρύθμισης 
οφειλών, κατ'εφαρμογή των διατάξεωντου ν. 4469/2017 
(Α'62)». 

γγ) στην υποπαράγραφο III. «Τμήμα Γ'- Επιχειρησιακού 
Σχεδιασμού και Διαχείρισης Χαρτοφυλακίου Οφειλών», 
προσθέτουμε νέα περίπτωση ιε', ως εξής: 

«4.111. (ιε) Ο επιχειρησιακός σχεδιασμός είσπραξης 
οφειλών, η ανάλυση κινδύνων οφειλέτη και η παρακο¬ 
λούθηση της απόδοσης των εισπράξεων στα πλαίσια 
του εξωδικαστικού μηχανισμού ρύθμισης οφειλών, κατ' 
εφαρμογή των διατάξεων του ν. 4469/2017 (Α'62)». 

δδ) στην υποπαράγραφο IV. «Τμήμα Δ'- Λογιστικής 
Τακτοποίησης, Στόχευσης και Παρακολούθησης Εσόδων 
και Επιστροφών» συμπληρώνουμε και αντικαθιστούμε 
την περίπτωση στ', ως εξής: 

«4.ΐν. (στ) Η εισήγηση για την έκδοση αποφάσεων και η 
έκδοση οδηγιών και εγκυκλίων σε θέματα αρμοδιότητας 
τουΤμήματος και σε θέματα εξωδικαστικού μηχανισμού 
ρύθμισης οφειλών, κατ' εφαρμογή των διατάξεων του 
ν. 4469/2017 (Α'62)». 

και 

εε) στην υποπαράγραφο V. «Τμήμα Ε'- Οφειλετών υπό 
Καθεστώς Αφερεγγυότητας και Άλλων Ειδικών Κατηγο¬ 
ριών» συμπληρώνουμε και αντικαθιστούμε το πρώτο 
εδάφιο της περίπτωσης α', ως εξής: 

«4. V. (α) Η εισήγηση για την ανάπτυξη του θεσμικού 
πλαισίου και για την έκδοση κανονιστικών πράξεων 
και ερμηνευτικών εγκυκλίων σε θέματα διαχείρισης 
οφειλών, των οποίων η είσπραξη διέπεται από ειδικές 
διατάξεις, λόγω υπαγωγής σε διαδικασία αφερεγγυό- 
τητας, όπως πτώχευση ή προπτωχευτικές διαδικασίες, 
υπαγωγής στη διαδικασία εξωδικαστικού μηχανισμού 
ρύθμισης οφειλών, κατ' εφαρμογή των διατάξεων του 
ν. 4469/2017 (Α' 62), υπαγωγής σε καθεστώς εκκαθάρι¬ 
σης ή δικαστικής εκκαθάρισης κληρονομιάς, καθώς και 
οφειλών σχολαζουσών κληρονομιών και συγκεκριμένα, 
σε θέματα:». 

β) Τροποποιούμε το άρθρο 35 «Επιχειρησιακή Μονάδα 
Είσπραξης (Ε.Μ.ΕΙΣ.)» αυτής, ως κατωτέρω: 

αα) Τροποποιούμε και συμπληρώνουμε την παρ. 2 
αυτού, με την προσθήκη νέας περίπτωσης δ ', ως εξής: 

«2. (δ) Η υλοποίηση της διαδικασίας του Εξωδικαστι¬ 
κού Μηχανισμού Ρύθμισης Οφειλών του ν. 4469/2017 
(Α'62)». 

ββ) Συμπληρώνουμε και αντικαθιστούμε την παρ. 3 
αυτού, ως εξής: «3.- Η Επιχειρησιακή Μονάδα Είσπραξης 
διαρθρώνεται σε πέντε (5) Τμήματα, ως κατωτέρω: 

α) Τμήμα Α'- Διοικητικής Μέριμνας, Νομικής Υποστή¬ 
ριξης και Στατιστικής Παρακολούθησης. 

β) Τμήμα Β'- Επιχειρησιακού Σχεδιασμού Είσπραξης 
Μεγάλων Οφειλών και Στοχευμένων Δράσεων Είσπρα¬ 
ξης ανά Οφειλέτη. 

γ) Τμήμα Γ'- Επιχειρησιακού Σχεδιασμού Είσπραξης 
Οφειλών Ειδικών Κατηγοριών Οφειλετών και Διαχείρισης 
Χαρτοφυλακίου Ανεπίδεκτων Είσπραξης. 

δ) Τμήμα Δ' - Επιχειρησιακού Σχεδιασμού Είσπραξης 
Μεγάλων Οφειλών και Στοχευμένων Ενεργειών Είσπρα¬ 
ξης σε Ομάδες Οφειλετών. 

ε) Τμήμα Ε'-Υλοποίησηςτου Εξωδικαστικού Μηχανι¬ 
σμού Ρύθμισης Οφειλών». 

γγ) Τροποποιούμε και συμπληρώνουμε την παρ. 4 
αυτού, με την προσθήκη υποπαραγράφου V., η οποία 
έπεται της υποπαραγράφου IV., ως εξής: 

«4. V. Τμήμα Ε'- Υλοποίησης του Εξωδικαστικού Μη¬ 
χανισμού Ρύθμισης Οφειλών 
ί.(α) Η εκπροσώπηση στην διαδικασία εξωδικαστικής 
ρύθμισης οφειλών του ν. 4469/2017 (Α' 62). 

(β) Η αίτηση πρόσθετων εγγράφων, πληροφοριών 
και λοιπών στοιχείων των οφειλετών που αιτούνται την 
ρύθμιση του ν. 4469/2017, για την διαπίστωση της ορθής 
τήρησης των διαδικασιών. 

(γ) Η σύναψη και η υπογραφή της σύμβασης αναδιάρ¬ 
θρωσης αυτών ή η προώθηση τηςτελικής σύμβασης για 
υπογραφή στα αρμόδια όργανα της Α.Α.Δ.Ε. 

(δ) Η εκτέλεση των προβλεπόμενων από τον νόμο 
ενεργειών, μέχρι την ολοκλήρωση ή την ανατροπή της 
σύμβασης». 

δδ) Προσθέτουμε νέα παράγραφο 5 σε αυτό, ως εξής: 
«5. Οι υποθέσεις του Εξωδικαστικού Μηχανισμού 
Ρύθμισης Οφειλών ανατίθενται στα Τμήματα Β'- Επιχει¬ 
ρησιακού Σχεδιασμού Είσπραξης Μεγάλων Οφειλών 
και Στοχευμένων Δράσεων Είσπραξης ανά Οφειλέτη, 
Γ' - Επιχειρησιακού Σχεδιασμού Είσπραξης Οφειλών 
Ειδικών Κατηγοριών Οφειλετών και Διαχείρισης Χαρ¬ 
τοφυλακίου Ανεπίδεκτων Είσπραξης, Δ' - Επιχειρησι¬ 
ακού Σχεδιασμού Είσπραξης Μεγάλων Οφειλών και 
Στοχευμένων Ενεργειών Είσπραξης σε Ομάδες Οφειλε¬ 
τών, Ε'- Υλοποίησης του Εξωδικαστικού Μηχανισμού 
Ρύθμισης Οφειλών από τον Προϊστάμενο της Ε.Μ.ΕΙΣ., 
ανάλογα με το πλήθος των αιτήσεων και το ύψος της 
οφειλής». 

γ) Τροποποιούμε το άρθρο 55 «Χημικές Υπηρεσίες» 
αυτής, ως κατωτέρω: 

αα) Αντικαθιστούμε το δεύτερο εδάφιο της υποπαρα- 
γράφου IV. «Χημική Υπηρεσία (Χ.Υ.) Πειραιά» της παρα¬ 
γράφου 6, προσθέτουμε δεύτερο εδάφιο στην περίπτω¬ 
ση γ'της ίδιας υποπαραγράφου, καταργούμε την περ. δ' 
αυτής και διαμορφώνουμε αυτήν, ως εξής: 

«IV. Χημική Υπηρεσία (Χ.Υ.) Πειραιά 
Η Χημική Υπηρεσία Πειραιά ασκεί τις αρμοδιότητες 
των περ. α', β', γ' και ε 'της παρ. 3 του παρόντος άρθρου, 
στα πλαίσια της χωρικής της αρμοδιότητας, που εκτεί¬ 
νεται στα όρια του νομού Αττικής και διαρθρώνεται σε 
τρία (3) Τμήματα. 

Οι αρμοδιότητες της Διεύθυνσης κατανέμονται μεταξύ 
των τμημάτων της, ως κατωτέρω: 


(α) Τμήμα Α' - Εργαστηριακών Ελέγχων Τροφίμων. 
Ασκεί τις αρμοδιότητες των περ. α', β' και ε'της παρ. 3 
στον τομέα των γαλακτοκομικών, κρεατοσκευασμάτων, 
ιχθυηρών, αυγών και άλλων τροφίμων ζωικής προέλευ¬ 
σης ορισμένων ρυπαντών τροφίμων, στα πλαίσια της 
χωρικής της αρμοδιότητας, που εκτείνεται στα όρια του 
νομού Αττικής. 

(β) Τμήμα Β' - Εργαστηριακών Ελέγχων Ενεργειακών 
και Βιομηχανικών Προϊόντων. 

Ασκεί τις αρμοδιότητες των περ. α', β' και ε'της παρ. 3 
στον τομέα των ενεργειακών και ορισμένων βιομηχανι¬ 
κών προϊόντων, στα πλαίσια της χωρικής της αρμοδιό¬ 
τητας, που εκτείνεται στα όρια του νομού Αττικής. 
(γ)Τμήμα Γ'- Εποπτείας καιΤελωνειακής Υποστήριξης 
Ασκεί τις αρμοδιότητες: 

(αα) των περ. β', γ' και ε' της παρ. 3, στα πλαίσια της 
χωρικής της αρμοδιότητας, που εκτείνεται στον νομό 
Αττικής, εντός των ορίων των Δήμων Κερατσινίου-Δρα- 
πετσώνας, Νίκαιας-Αγίου Ιωάννη Ρέντη,Τροιζηνίας, Κυ¬ 
θήρων, Σαλαμίνας, Αγκιστριού, Πειραιώς, Περάματος, 
Κορυδαλλού, Αίγινας, Σπετσών, Πόρου, Ύδρας, Μοσχά- 
του-Ταύρου, Ελληνικού-Αργυρούπολης, Καλλιθέας, Αλί- 
μου, Αγίου Δημητρίου, Γλυφάδας, Παλαιού Φαλήρου, 
Νέας Σμύρνης, Αγίας Βαρβάρας και Αιγάλεω και 
(ββ) της περ. γ'της παρ. 3 στον τομέα των πετρελαι¬ 
οειδών, στους Δήμους Ελευσίνας, Μάνδρας-Ειδυλλίας, 
Μεγαρέων, Φυλής, Ασπροπύργου και Χαϊδαρίου. 

Γραφείο τουΤμήματος Γ'- Εποπτείας καιΤελωνειακής 
Υποστήριξης λειτουργεί στο ΓΤελωνείο Εισαγωγής Πει¬ 
ραιά, με αρμοδιότητα την παροχή επιστημονικής και 
τεχνικής συνδρομής στιςΤελωνειακές και άλλες Αρχές 
και την επίλυση θεμάτων που προκύπτουν κατά την 
εφαρμογή της τελωνειακής νομοθεσίας». 

ββ) Προσθέτουμε νέα παράγραφο 7, η οποία έπεται 
της παραγράφου 6, ως εξής: 

«7. Με ειδική εντολή των Προϊσταμένων των Χημι¬ 
κών Υπηρεσιών (Χ.Υ.) Αιγαίου, Ηπείρου - Δυτικής Μα¬ 
κεδονίας, Πελοποννήσου - Δυτικής Ελλάδος και Ιονίου, 
Κεντρικής Μακεδονίας και Ανατολικής Μακεδονίας και 
Θράκης μπορεί να ανατίθεται σε υφιστάμενα Τμήματα 
και Αυτοτελή Γραφεία των οικείων Χημικών Υπηρεσιών, 
τα οποία ασκούν τις αρμοδιότητες της περ. γ'της παρ. 3 
του παρόντος άρθρου, η άσκηση των αρμοδιοτήτων 
των υποπερ. ββ', γγ'και δδ'της ως άνω περ. γ'και πέραν 
των ορίων της χωρικής τους αρμοδιότητας, εντός της 
χωρικής αρμοδιότητας της Διεύθυνσης». 

Β. α) Κατά τα λοιπά ισχύει η αριθ. Δ. ΟΡΓ. Α 1036960 
ΕΞ 2017/10-03-2017 (Β'968 και 1238) απόφαση, όπως 
τροποποιήθηκε με τις αριθ. Δ.ΟΡΓ.Α 1114121 ΕΞ 2017/ 
27-7-2017 (Β' 2681) και Δ.ΟΡΓ.Α 1159956 ΕΞ 2017/ 
25-10-2017 (Β'3861) όμοιες. 

β) Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

Καθορισμός διαδικασίας και στοιχείων: α) για την 
εκτίμηση της πραγματικής κατάστασης των με¬ 
ταχειρισμένων επιβατικών αυτοκινήτων, για τον 
προσδιορισμό της φορολογητέας αξίας, για την 
επιβολή του τέλους ταξινόμησης των επιβατι¬ 
κών αυτοκινήτων της παραγράφου 5 του άρθρου 
126 του ν. 2960/2001 από τις επιτροπές εμπειρο¬ 
γνωμόνων της ίδιας παραγράφου και β) για τον 
υπολογισμό του ιστορικού τέλους ταξινόμησης, 
σύμφωνα με τις διατάξεις της παραγράφου 7 του 
άρθρου 121 του ιδίου νόμου, όπως ισχύει. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις 

α) του τέταρτου εδαφίου της παραγράφου 5, του άρ¬ 
θρου 126 του ν. 2960/2001 (Α'265), όπως ισχύει, με τις 
οποίες εξουσιοδοτείται ο Υπουργός Οικονομίας και Οι¬ 
κονομικών να καθορίζει τα στοιχεία που λαμβάνονται 
υπόψη από τις Επιτροπές της ιδίας παραγράφου, για την 
εκτίμηση της πραγματικής κατάστασης των μεταχειρι¬ 
σμένων επιβατικών αυτοκινήτων, καθώς και κάθε άλλη 
αναγκαία λεπτομέρεια για την εφαρμογή των διατάξεων 
της εν λόγω παραγράφου, 

β) της παραγράφου 7 του άρθρου 121 του ν. 2960/ 
2001, όπως ισχύει, με τις οποίες ορίζεται ότι με την 
απόφαση του τέταρτου εδαφίου της παραγράφου 5 
του άρθρου 126 καθορίζονται τα στοιχεία που πρέπει 
να λαμβάνονται υπόψη από την Ειδική Επιτροπή του 
δεύτερου εδαφίου της παραγράφου 4 του ιδίου άρθρου 
για τον υπολογισμό του ιστορικού τέλους ταξινόμησης 
και κάθε άλλη αναγκαία λεπτομέρεια για την εφαρμογή 
των διατάξεων της παραγράφου 7 του άρθρου 121 του 
ν. 2 960/2001, 

γ) του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων»του ν. 4389/2016 (Α'94) και ειδικότερα 
του άρθρου 7, της παραγράφου 1 του άρθρου 14 και του 
άρθρου 41 αυτού, 

δ) της αρ. Φ. 111/49/27-1-2004 Α.Υ.0.0 (Β' 207) «Κα¬ 
θορισμός παράβολου για προσδιορισμό της φορολο¬ 
γητέας αξίας για την επιβολή του τέλους ταξινόμησης 
μεταχειρισμένων επιβατικών αυτοκινήτων με βάση την 
εμπορική τους αξία», 

ε) της αρ. πρωτ. Δ.ΟΡΓ.Β1157701 ΕΞ 2017/20-10-2017 
απόφασης Διοικητή Α.Α.Δ.Ε., «Σύσταση, στην Ανεξάρ¬ 
τητη Αρχή Δημοσίων Εσόδων (Α.Α.Δ.Ε.), συγκρότηση 
και ορισμός μελών της Ειδικής Επιτροπής του δεύτε¬ 
ρου εδαφίου της παραγράφου 4 του άρθρου 126 του 
ν. 2960/2001 (Α'265), όπως ισχύει, για τον προσδιορισμό 
της φορολογητέας αξίας για την επιβολή του τέλους τα¬ 
ξινόμησης των αυτοκινήτων οχημάτων της παραγράφου 
5 του ιδίου άρθρου, καθώς και για τον υπολογισμό του 
ιστορικού τέλους ταξινόμησης, σύμφωνα με τις διατάξεις 
της παραγράφου 7 του άρθρου 121 του ιδίου νόμου, 
όπως τροποποιήθηκαν και ισχύουν», 

στ) της αριθ. Δ.ΟΡΓ.Α 1036960 ΕΞ 2017/10-3-2017 από¬ 
φασης του Διοικητή της Ανεξάρτητης Αρχής Δημοσίων 


Εσόδων Α.Α.Δ.Ε. (Β' 968) «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)». 

2. Την αριθ. Δ6Α 1015213 ΕΞ 2013/28-1-2013 (ΒΊ30 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως συ¬ 
μπληρώθηκε, τροποποιήθηκε και ισχύει, σε συνδυασμό 
με τις διατάξεις της υποπαραγράφου α 'της παραγράφου 
3 του άρθρου 41 του ν. 4389/2016. 

3. Την αριθ. 1 της 20/01/2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

4. Την ανάγκη καθορισμού της διαδικασίας και των 
στοιχείων, ειδικά για τον υπολογισμό του ιστορικού τέ¬ 
λους ταξινόμησης, σύμφωνα με τις διατάξεις της παρα¬ 
γράφου 7 του άρθρου 121 του ιδίου νόμου, όπως ισχύει, 
από την Ειδική Επιτροπή του δεύτερου εδαφίου της πα¬ 
ραγράφου 4 του άρθρου 126 του ν. 2960/2001. 

5. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του προϋπολογισμού 
της Ανεξάρτητης Αρχής Δημοσίων Εσόδων (Α.Α.Δ.Ε.), 
αποφασίζουμε: 

Άρθρο 1 

Σκοπός - Πεδίο Εφαρμογής 

1. Με την παρούσα απόφαση καθορίζονται η διαδικα¬ 
σία και τα στοιχεία: 

α) για την εκτίμηση της πραγματικής κατάστασης των 
μεταχειρισμένων επιβατικών αυτοκινήτων, για τον προσ¬ 
διορισμό της φορολογητέας αξίας, για την επιβολή του 
τέλους ταξινόμησης των επιβατικών αυτοκινήτων της 
παραγράφου 5 του άρθρου 126του ν. 2960/2001 από τις 
επιτροπές εμπειρογνωμόνων της ίδιας παραγράφου και 

β) για τον υπολογισμό του ιστορικού τέλους ταξινόμη¬ 
σης, σύμφωνα με τις διατάξεις της παραγράφου 7 του 
άρθρου 121 του ως άνω νόμου, όπως ισχύει. 

Άρθρο 2 

Αρμόδιες αρχές για την υποβολή της αίτησης 

1. Ο κάτοχος μεταχειρισμένου επιβατικού αυτοκινή¬ 
του που ζητά τον υπολογισμό του τέλους ταξινόμησης 
σύμφωνα με τις διατάξεις της παραγράφου 5 του άρ¬ 
θρου 126 του ν. 2960/2001, όπως ισχύει, υποβάλλει 
στην αρμόδια, για τη βεβαίωση και είσπραξη του τέλους 
ταξινόμησης, τελωνειακή αρχή, αίτηση συνοδευόμενη 
με το παράβολο που προβλέπεται από την αρ. Φ. 111/ 
49/27-1 -2004 Α.Υ.Ο.Ο. 

2. Ομοίως, για τον υπολογισμό του ιστορικού τέλους 
ταξινόμησης, σύμφωνα με τις διατάξεις της παραγράφου 
7 του άρθρου 121 του ν. 2960/2001, όπως ισχύει, ο κάτο¬ 
χος μεταχειρισμένου επιβατικού αυτοκινήτου, υποβάλλει 
στην αρμόδια τελωνειακή αρχή για τη βεβαίωση και εί¬ 
σπραξη του τέλουςταξινόμησης, αίτηση συνοδευόμενη 
από το παράβολο, όπως προβλέπεται στην παραπάνω 
παράγραφο. 

3. Η αρμόδια τελωνειακή αρχή, το αργότερο εντός 
τριών (3) εργάσιμων ημερών από την ημέρα υποβολής 
των αιτήσεων, όπως ορίζεται στις ως άνω παραγράφους 
1 και 2, υποβάλει στην οικεία Τελωνειακή Περιφέρεια 
αντίγραφο της αίτησης, της Δήλωσης Ειδικού Φόρου 
Κατανάλωσης, της άδειας κυκλοφορίας, του τιμολογίου 
αγοράς και τυχόν άλλα έγγραφα που κρίνονται απαραί¬ 
τητα, για την εξακρίβωση της ταυτότητας του αυτοκινή¬ 
του και, κατά περίπτωση, την εκτίμηση της πραγματικής 
του κατάστασης από την αρμόδια Επιτροπή Εμπειρογνω¬ 
μόνων που συγκροτείται στην έδρα της, σύμφωνα με τις 
διατάξεις του δεύτερου εδαφίου της παρ. 5 του άρθρου 
126 του ν. 2960/2001, όπως ισχύει ή τον υπολογισμό του 
ιστορικού τέλους ταξινόμησης. 

Άρθρο 3 

Διαδικασία και στοιχεία για την εκτίμηση της 
πραγματικής κατάστασης του αυτοκινήτου 
από την αρμόδια Επιτροπή Εμπειρογνωμόνων 

1. Ο Προϊστάμενος της Τελωνειακής Περιφέρειας, με 
την παραλαβή της αίτησης, συγκροτεί άμεσα την Επι¬ 
τροπή, που προβλέπεται από τις προαναφερθείσες δι¬ 
ατάξεις, για την εξέταση της πραγματικής κατάστασης 
του εν λόγω αυτοκινήτου. 

2. Το αυτοκίνητο με μέριμνα και ευθύνη του ενδια¬ 
φερομένου μεταφέρεται στην έδρα της Τελωνειακής 
Περιφέρειας για τη διενέργεια της πραγματογνωμο¬ 
σύνης. 

3. Για την εκτίμηση της πραγματικής κατάστασης του 
αυτοκινήτου, η Επιτροπή Εμπειρογνωμόνων: 

α) Επιβεβαιώνει τη συμφωνία των στοιχείων αναγνώ¬ 
ρισης του οχήματος και ειδικότερα τη μάρκα, τον εργο¬ 
στασιακό τύπο, την παραλλαγή, την έκδοση, τον τύπο 
του συστήματος κίνησης του οχήματος, τον αριθμό του 
πλαισίου και το μοντέλο του κινητήρα με τα στοιχεία 
εκείνα που αναγράφονται στα αντίστοιχα έγγραφα του 
οχήματος. 

β) Αναλύει τη μηχανική κατάσταση του οχήματος με 
τον έλεγχο του αμαξώματος, του κινητήρα, της μπατα¬ 
ρίας, του ηλεκτρικού συστήματος, της κατάστασης των 
ελαστικών και αξιολογεί την αντίστοιχη λειτουργία τους, 
ενώ σε ό,τι αφορά την εξωτερική εμφάνιση του οχήμα¬ 
τος, πρέπει να ελέγχει τον τύπο και την κατάσταση της 
βαφής. 

γ) Ελέγχει τη γενική κατάσταση του οχήματος από 
άποψη χρησιμοποίησης και συντήρησής του, την ποι¬ 
ότητα της ταπετσαρίας και γενικά του εσωτερικού της 
καμπίνας, τον αριθμό χιλιομέτρων που αναφέρεται στον 
μετρητή (κοντέρ), την κατάσταση των ζωνών ασφαλείας 
και την ποιότητα των εγκατεστημένων στο εν λόγω όχη¬ 
μα αξεσουάρ και ειδικότερα του συστήματος κλιματι¬ 
σμού, του ηχητικού συστήματος, του υπολογιστή, των 
ζαντών από ελαφρά κράματα, των αερόσακκων, του 
αντικλεπτικού συναγερμού, της ανοιγόμενης οροφής, 
των αυτομάτων ταχυτήτων, των συστημάτων πέδησης 
ΑΒ5, ΕΒν, του τύπου μετάδοσης ισχύος Εϋ5, Α5Β, Ε5Ρ 
και άλλων συστημάτων και αξεσουάρ τα οποία είναι 
σημαντικά για τον καθορισμό της εμπορικής αξίας του 
συγκεκριμένου οχήματος. 


4. Η Επιτροπή συντάσσει σχετικό πρακτικό πραγμα¬ 
τογνωμοσύνης που υποβάλλει στον Προϊστάμενο της 
Τελωνειακής Περιφέρειας. 

Άρθρο 4 

Διαδικασία και στοιχεία εισήγησης για τον 
υπολογισμό του ιστορικού τέλους ταξινόμησης 
από την οικείαΤελωνειακή Περιφέρεια 

1. Ο Προϊστάμενος της Τελωνειακής Περιφέρειας, με 
την παραλαβή της αίτησης, ορίζει δύο εισηγητές, για την 
εξέταση της υπόθεσης. 

2. Εφόσον κριθεί απαραίτητο, το αυτοκίνητο με μέρι¬ 
μνα και ευθύνη του ενδιαφερομένου μεταφέρεται στην 
έδρατηςΤελωνειακής Περιφέρειας. 

3. Για τον υπολογισμό του ιστορικού τέλους ταξινόμη¬ 
σης, οι εισηγητές: 

α. Επιβεβαιώνουν τη συμφωνία των στοιχείων ανα¬ 
γνώρισης του οχήματος και ειδικότερα τη μάρκα, τον 
εργοστασιακό τύπο, την παραλλαγή, την έκδοση, τον 
κυλίνδρισμά του κινητήρα, την οδηγία/κανονισμό αντιρ- 
ρυπαντικής τεχνολογίας, ήτοι τις προδιαγραφές του ευ¬ 
ρωπαϊκού προτύπου εκπομπών ρύπων (Ευτο), ως προς 
την ταξινόμηση που πληροί, εκ κατασκευής, το αυτο¬ 
κίνητο, τον κυλίνδρισμά και τον αριθμό πλαισίου του. 
Επιβεβαιώνουν επίσης την ημερομηνία πρώτης άδειας 
κυκλοφορίας σε κράτος μέλος της Ευρωπαϊκής Ένωσης, 
την κατηγορία αμαξώματος, καθώς και τα διανυθέντα 
χιλιόμετρα στον μετρητή (κοντέρ) του αυτοκινήτου, συ¬ 
σχετίζοντας με τα χιλιόμετρα για τα οποία διενεργήθηκε, 
σύμφωνα με το βιβλίο 5θΓνίςθ, ο τελευταίος έλεγχος/ 
επισκευή, καθώς και με τα χιλιόμετρα που τυχόν αναγρά¬ 
φονται στο τιμολόγιο πώλησης. Επιβεβαιώνουν επίσης, 
τα έξοδα μεταφοράς και ασφάλισης και την «πράγματι 
πληρωθείσα ή πληρωτέα αξία», εφόσον η πρώτη άδεια 
κυκλοφορίας του αυτοκινήτου έχει εκδοθεί πριν από τις 
28/12/2013. Τέλος, προσδιορίζουν την τιμή χονδρικής 
πώλησης του αυτοκινήτου, βάσει τιμοκαταλόγων. 

β. Υπολογίζουν το αναλογούν τέλος ταξινόμησης σε 
όμοιο, της αυτής μάρκας και τύπου και λοιπών στοιχείων 
μεταχειρισμένου αυτοκινήτου ή ελλείψει αυτών σε όχημα 
παρόμοιο ή παρεμφερές που έχει ήδη ταξινομηθεί στη 
χώρα πριν από την 1 η Ιουνίου 2016, λαμβάνοντας υπόψη 
τους ισχύοντες, κατά την ημερομηνία πρώτης άδειας κυ¬ 
κλοφορίας, συντελεστές τέλους ταξινόμησης, σύμφωνα 
με τις διατάξεις του άρθρου 121 του ν. 2960/2001, καθώς 
και τα κατά την ίδια ως άνω ημερομηνία ισχύοντα στοι¬ 
χεία διαμόρφωσης της φορολογητέας αξίας, σύμφωνα 
με τις διατάξεις του άρθρου 126 του ιδίου νόμου. 

4. Οι εισηγητές συντάσσουν σχετικό πρακτικό εισήγη¬ 
σης για τον υπολογισμό του ιστορικού τέλους ταξινόμη¬ 
σης που υποβάλλεται στον Προϊστάμενο τηςΤελωνεια- 
κής Περιφέρειας. 

Άρθρο 5 

Ειδική Επιτροπή της παραγράφου 4 
του άρθρου 126 του ν. 2960/2001 

1.0 ΠροϊστάμενοςτηςΤελωνειακής Περιφέρειας υπο¬ 
βάλλει άμεσα, κατά περίπτωση, το πρακτικό πραγμα¬ 
τογνωμοσύνης, σύμφωνα με τα οριζόμενα στο άρθρο 

3 της παρούσας ή το πρακτικό εισήγησης για τον υπο¬ 
λογισμό του ιστορικού τέλους ταξινόμησης, σύμφωνα 
με τα οριζόμενα στο άρθρο 4 και ολόκληρο το φάκελο 
με τα στοιχεία της υπόθεσης, στη Διεύθυνση Ειδικών 
Φόρων Κατανάλωσης και Φ.Π.Α. της Γενικής Διεύθυνσης 
Τελωνείων και Ε.Φ.Κ.,της Α.Α.Δ.Ε., για τον προσδιορισμό 
της φορολογητέας αξίας του εν λόγω αυτοκινήτου ή για 
τον υπολογισμό του ιστορικού τέλους ταξινόμησης, αντί¬ 
στοιχα, από την Ειδική Επιτροπή της παραγράφου 4 του 
άρθρου 126 του ν. 2960/2001. 

2. ΟιΤελωνειακές Περιφέρειες εκτός Αττικής, υποβάλ¬ 
λουν τα ως άνω πρακτικά, μέσω τηςΤελωνειακής Περιφέ¬ 
ρειας Αττικής, προς ενημέρωση του Εισηγητή της ως άνω 
Ειδικής Επιτροπής, όπως έχει οριστεί με την απόφαση 
σύστασης, συγκρότησης και ορισμού μελών αυτής. 

3. Ο Προϊστάμενος της Διεύθυνσης Ειδικών Φόρων 
Κατανάλωσης και Φ.Π.Α. υποχρεούται να συγκαλεί την 
Ειδική Επιτροπή, όπως έχει συσταθεί και ισχύει, τουλάχι¬ 
στον μια φορά το δίμηνο για την εξέταση των φακέλων 
που έχουν υποβληθεί σε αυτήν, είτε για τον προσδιορι¬ 
σμό της φορολογητέας αξίας, είτε για τον υπολογισμό 
του ιστορικού τέλους ταξινόμησης των αντίστοιχων 
αυτοκινήτων. 

4. Οι αποφάσεις της Ειδικής Επιτροπής κοινοποιούνται 
άμεσα στις αρμόδιες, για τη βεβαίωση και είσπραξη του 


τέλους ταξινόμησης, Τελωνειακές Αρχές, για τον επανυ- 
πολογισμό του τέλους ταξινόμησης στις περιπτώσεις του 
άρθρου 3 της παρούσας ή για τη βεβαίωση του τέλους 
ταξινόμησης, με βάση το ιστορικό τέλος ταξινόμησης, 
στις περιπτώσεις του άρθρου 4 της παρούσας, σύμφωνα 
με τις διατάξεις της παραγράφου 7 του άρθρου 121 του 
ν. 2960/2001, όπως ισχύει, καθώς και για την έκδοση των 
πιστοποιητικών ταξινόμησης των αυτοκινήτων. 

Άρθρο 6 

1. Η ισχύς της απόφασης αυτής αρχίζει από την ημερο¬ 
μηνία δημοσίευσήςτης στην Εφημερίδα της Κυβερνήσεως. 

2. Με την έναρξη ισχύος της παρούσας, καταργείται η 
αρ. Φ. 112/50/27-1-2004 απόφαση Υπουργού Οικονο¬ 
μίας και Οικονομικών (ΦΕΚ 267/Β74-2-2004) «Προσδιο¬ 
ρισμός των στοιχείων για την εκτίμηση της πραγματικής 
κατάστασης των μεταχειρισμένων επιβατικών αυτοκινή¬ 
των από τις επιτροπές εμπειρογνωμόνων της παραγρά¬ 
φου 5 του άρθρου 126 του ν. 2960/2001». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2017 
Ο Διοικητής 
Γ. ΠΙΤΣΙΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























